Qui fou Iòbates?
Iòbates (en grec antic Ἰοβάτης), va ser rei de Lícia. Va ésser pare d'Estenebea i de Filònoe. Té un paper important en la llegenda d'Acrisi i en la de Bel·lerofont.
Acrisi havia desterrat el seu germà bessó Pretos del regne d'Argos. Pretos va refugiar-se a Lícia, a la cort d'Iòbates, que va casar-lo amb la seva filla Antea, anomenada també Estenebea, i organitzant una expedició per a recuperar el reialme d'Argos. Acrisi ocupà Argos i en va ser rei, i Pretos regnà a Tirint. Pretos va creure que Bel·lerofont havia volgut seduir la seva dona i l'envià a Iòbates, demanant-li en secret que el matés. Però ell, per no trair l'hospitalitat, preferí enviar-lo a missions perilloses amb l'esperança que no tornaria, especialment, el feu lluitar contra la Quimera, el monstre que devastava el seu regne. Quan Bel·lerofont en sortí victoriós, Iòbates comprengué que els déus el protegien i li atorgà la mà de Filònoe, la seva altra filla. Quan va morir, Iòbates va deixar el seu regne a Bel·lerofont.
Rei de Lícia.